TIRB

miniatyr|TIRB endret i 2008 hovedfarge fra lilla til hvitt i sin visuelle kommunikasjon. Bildet er tatt i 2008 ved kontorene deres på Finnsnes.
AS TIRB (tidligere Troms Innland Rutebil) var morselskap i et nordnorsk konsern med hovedkontor på Finnsnes i Troms fylke. Konsernet TIRB bestod av fem bedrifter der virksomheten omfattet gods- og persontransport, service og vedlikehold av tyngre kjøretøy. Cominor, som drev personbefordring med buss, var det største av datterselskapene. Deres geografiske virksomhetsområder var Troms, Nordland, Finnmark, Oslo og Østfold. TIRB ble fra 2014 en del av Boreal-konsernet, og opphørte etter en omstrukturering i 2016 ved at virksomheten ble fusjonert inn i andre deler av konsernet.

Tidlig fase av TIRB
TIRB ble stiftet 19. juni 1919 i et møte i Tromsø. Det var fra starten et interkommunalt selskap med kommunene Målselv, Bardu, Sørreisa, Lenvik, Balsfjord, Malangen, Lavangen og Salangen som eiere. Det fulle navnet på selskapet var Troms Indlands Rutebilselskap.Eriksen og Nergård, 1999. 

På stiftelsesdagen ble det avholdt et styremøte der det ble vedtatt å kjøpe inn tre biler av merket Fiat, fra Bertel O. Steen i Oslo.Eriksen og Nergård, 1999.

I startfasen ble det også bygd verksted, hovedgarasje og hovedkontor i Finnsnes.Eriksen og Nergård, 1999.

Carl Fredrik Lühr ble ansatt som disponent i 1935 og hadde stillingen til 1947. Han ble sentral i oppstarten av Nord-Norge-Bussen og hadde en bistilling som inspektør for denne samarbeidsruta. Lühr ble seinere kjent som disponent i Ottadalen Kommunale Billag der han hadde stillingen til han gikk av med pensjon i 1971.

Utvikling av virksomheten
TIRB var med å etablere bussruten Nord-Norge-Bussen i 1941.

Omsetning
Omsetningen i konsernet var 403 mill.http://www.proff.no/selskap/tirb-as/finnsnes/oppf%C3%B8ringer-uten-bransjetilknytning/Z0I3OVGU/ kr. i 2010. Antall ansatte lå da tett oppunder 500.http://www.proff.no/selskap/tirb-as/finnsnes/oppf%C3%B8ringer-uten-bransjetilknytning/Z0I3OVGU/ AS TIRB var morselskapet i konsernet, og hadde i senere år mindre enn 5 årsverk; de ansatte drev hovedsakelig med støttefunksjoner for datterselskapene i konsernet. Regnskap, lønn, it-løsninger, forsikring og finans, kvalitetssikring, helse, miljø og sikkerhet, innkjøp m.v. var overordnede arbeidsoppgaver i morselskapet.

Referanser

Litteratur



 Eksterne lenker 


Kategori:Tidligere norske logistikkselskaper
Kategori:Tidligere norske busselskaper
Kategori:Næringsliv i Troms
Kategori:Samferdsel i Senja
Kategori:Selskaper etablert i 1919
Kategori:Selskaper opphørt i 2016
Kategori:Troms' samferdselshistorie